Document ID: 31980R3448

Tarybos reglamentas (EEB) Nr. 3448/80
1980 m. gruodžio 22 d.
dėl 1979 m. Stojimo akto 43 straipsnio dėl prekybos sistemos, taikomos prekėms, kurioms galioja Reglamentai (EEB) Nr. 3033/80 ir (EEB) Nr. 3035/80, įgyvendinimo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama 1979 m. Stojimo aktą, ypač jo 43 straipsnį,
atsižvelgdama į Komisijos pasiūlymą,
kadangi Akto 43 straipsnis nustato taisykles, reglamentuojančias į Sutarties II priedą neįtrauktus perdirbtus žemės ūkio produktus, kuriems taikomi šie Tarybos reglamentai:
- 1980 m. lapkričio 29 d. Reglamentas (EEB) Nr. 3033/80, nustatantis prekybos sistemą, taikytiną kai kurioms prekėms, gautoms perdirbant žemės ūkio produktus [1], ir
- 1980 m. lapkričio 29 d. Reglamentas (EEB) Nr. 3035/80, nustatantis bendrąsias eksporto grąžinamųjų išmokų už tam tikrus žemės ūkio produktus, eksportuojamus kaip prekės, kurioms netaikomas Sutarties II priedas, suteikimo taisykles ir kriterijus tokių grąžinamųjų išmokų dydžiui nustatyti [2];
kadangi Reglamentas (EEB) Nr. 3033/80 konkrečiai susijęs su privalomuoju mokėjimu, taikytinu importuojant atitinkamas prekes, nustatymu, kuris susideda iš ad valorem muito, sudarančio nustatyto dydžio komponentą, ir iš kintamos dydžio komponento; kadangi yra būtina nustatyti muito normą, sudarančią nustatyto dydžio komponentą, kurį importui iš trečiųjų šalių taiko Graikijos Respublika; kadangi šis nustatyto dydžio komponentas turi būti nustatytas pagal Akto 43 straipsnio 3 dalį, iš bendrosios apsaugos, kuri Graikijos Respublikos taikoma įstojimo dieną, išskiriant įstojus įvedamą žemės ūkio apsaugą;
kadangi pagal Asociacijos susitarimo tarp Europos ekonominės bendrijos ir Graikijos 15 straipsnį tam tikroms prekėms, kurioms taikomas Reglamentas (EEB) Nr. 3033/80, įvežant prekes į Graikijos Respubliką iš Devyneto bendrijos taikomas likutinis muitas; kadangi įstojus šie muitai išliks ir bus panaikinami pagal Akto 25 straipsnyje pramonės gaminiams nustatytą grafiką;
kadangi kintamojo dydžio komponentas, taikomas į Graikijos Respubliką iš trečiųjų šalių įvežant prekes, kurioms taikomas Reglamentas (EEB) Nr. 3033/80, konkrečiu atveju yra sumažinama arba padidinama stojimo kompensacine suma pagal Akto 43 straipsnio 1 dalies antrąją įtrauką; kadangi tokia pati stojimo kompensacinė suma taikoma tokioms pačioms prekėms importo į Devyneto bendriją iš Graikijos Respublikos atveju; kadangi tam tikroms prekėms, įvežamoms į Devyneto bendriją iš Graikijos Respublikos, taikomai kompensacinei sumai, kurios kintamojo dydžio komponentui iki stojimo taikyta nuolaida, yra nustatoma viršutinė riba;
kadangi pagal Reglamento (EEB) Nr. 3033/80 6 straipsnį Komisija kas tris mėnesius visoms į Bendriją iš trečiųjų šalių įvežamoms prekėms nustato kintamojo dydžio komponentą; kadangi ta pati tvarka ir tuo pačiu periodiškumu taikoma nustatant kompensacinę sumą importui;
kadangi išvežant iš Devyneto bendrijos į Graikijos Respubliką prekes, kurioms taikomas Reglamentas (EEB) Nr. 3035/80, išskyrus albuminus, pagal Akto 43 straipsnio 1 dalies trečią įtrauką nustatyta stojimo kompensacinė suma konkrečiu atveju yra suteikiama arba išskaičiuojama; kadangi, iš Graikijos Respublikos į trečiąsias šalis išvežant visas prekes, kurioms taikomas Reglamentas (EEB) Nr. 3035/80, taikoma tokia pati stojimo kompensacinė suma;
kadangi pagal Akto 43 straipsnio 4 dalį iki 1981 sausio 1 d. Graikijos Respublika, prekiaudama su trečiosiomis šalimis prekėmis, kurioms galioja šis Reglamentas, visa apimtimi taiko Bendrąją muitų tarifų nomenklatūrą; kadangi to nereikalaujama taikant likutinius muitus importui iš Devyneto bendrijos; kadangi pagal šį įsipareigojimą importui į šią valstybę narę iš trečiųjų šalių turi būti taikoma tik vienas nustatyto dydžio komponentas kiekvienai Bendrojo muitų tarifo specifikacijai;
kadangi mokestį, kurį Devyneto bendrija įstojus taikys iš Graikijos Respublikos įvežamoms prekėms, kurioms taikomas Reglamentas (EEB) Nr. 3033/80, sudaro tik stojimo kompensacinė suma; kadangi Akto 61 straipsnio 5 dalies sąlygos yra tenkinamos, kai ši stojimo kompensacinė suma neviršija kintamojo dydžio komponento, taikomo įvežant tokias pačias prekes į Devyneto bendriją iš trečiųjų šalių;
kadangi visą grynąjį mokestį, taikomą prekybos importui į Graikijos Respubliką iš Devyneto bendrijos sudaro likutinė Graikijos apsaugos suma ir stojimo kompensacinė suma, taikoma eksportui iš Devyneto bendrijos pagal Akto 43 straipsnio 1 dalies ketvirtąją įtrauką; kadangi todėl Akto 26 straipsnio sąlyga yra tenkinama, jei likutinė Graikijos apsauga importui iš Devyneto bendrijos, pakoreguota į Devyneto bendrijos Graikijos Respublikai taikoma stojimo kompensacine suma, neviršija mokesčio, kurį ši valstybė narė gali uždėti tokių pačių prekių importui iš trečiųjų šalių;
kadangi, norint taikyti Reglamento (EEB) Nr. 3033/80 8 straipsnio taisykles, yra būtina nustatyti nuostatas dėl Graikijos Respublikos taikomo Bendrajame muitų tarife numatyto didžiausio muito mokesčio;
kadangi šiuo reglamentu numatytų priemonių taikymui turi būti priimtos išsamios taisyklės pagal 1975 m. spalio 29 d. Tarybos reglamento (EEB) Nr.2727/75 dėl bendro grūdų rinkos organizavimo [3], su paskutiniais pakeitimais padarytais Reglamentu (EEB) Nr. 1547/79 [4], 26 straipsnyje ir kitų reglamentų dėl bendro rinkos organizavimo atitinkamame straipsnyje numatytą tvarką,
PRIĖMĖ ŠĮ REGLAMENTĄ:
1 straipsnis
1. Šiame reglamente:
- "Devyneto bendrija" - Bendrija, tokios sudėties, kokia ji buvo iki įstojant Graikijos Respublikai,
- "stojimo kompensacinė suma" - kompensacinė suma, taikoma prekyboje tarp Devyneto bendrijos ir Graikijos Respublikos bei tarp šios valstybės narės ir trečiųjų šalių.
2. Produktams, kuriems taikomas šis reglamentas, stojimo kompensacinės sumos nustatomos ir taikomos, jei stojimo kompensacinės sumos yra taikomos vienam ar daugiau pagrindinių produktų, laikomų panaudotais gaminant produktus, kuriems taikomas Reglamentas (EEB) Nr. 3033/80.
2 straipsnis
Kiekvienoje Bendrojo muito tarifo pozicijoje ir subpozicijoje klasifikuojamų prekių, kurioms taikomas Reglamentas (EEB) Nr. 3033/80, muito, sudarančio nustatyto dydžio komponentą, norma, taikoma įvežant po įstojimo tas prekes į Graikijos Respubliką iš trečiųjų šalių, nurodyta šio reglamento I priedo 1 skiltyje.
I priedo 1 stulpelyje nurodyta norma suderinta su Bendruoju muitų tarifu pagal Akto 31 straipsnyje nustatytas sąlygas.
Pirmasis derinimo etapas prasideda 1981 m. sausio 1 d.
3 straipsnis
Prekėms, kurioms taikomas Reglamentas (EEB) Nr. 3033/80 ir kurioms taikomas likutinis mokestis įvežant į Graikijos Respubliką iš Devyneto bendrijos, įstojus taikoma šio reglamento II priede nurodyta apsaugos norma.
II priede nurodytos normos laipsniškai mažinamos pagal Akto 25 straipsnyje numatytą grafiką.
Pirmasis derinimo etapas prasideda 1981 m. sausio 1 d.
Šio likutinio mokesčio suma, sumažinta suteikta stojimo kompensacine suma arba padidinta išskaičiuota stojimo kompensacine suma, pagal Akto 43 straipsnio 1 dalies trečią įtrauką, neviršija bendros mokesčio sumos, kurią Graikijos Respublika taiko tokioms pačioms iš trečiųjų šalių importuotoms prekėms.
4 straipsnis
1. Komisija laikotarpiui nuo 1981 m. sausio 1 d. iki sausio 31 d. ir toliau kiekvienam metų ketvirčiui, prasidedančiam vasario 1 d., gegužės 1d., rugpjūčio 1 d. ir lapkričio 1 d., kiekvienoje Bendrųjų muito tarifų pozicijoje ir subpozicijoje klasifikuojamoms prekėms, kurioms galioja Reglamentas (EEB) Nr. 3033/80, nustato:
a) stojimo kompensacinę sumą, taikomą importui iš Graikijos Respublikos į Devyneto bendriją;
b) kintamojo dydžio komponento sumą, pakoreguotą a punkte minima stojimo kompensacine suma, kaip nurodyta Akto 43 straipsnio 1 dalies antroje įtraukoje ir taikomą importui iš trečiųjų šalių į Graikijos Respubliką.
2. Šio straipsnio 1 dalies a punkte nurodyta stojimo kompensacinė suma yra lygi įvairių pagrindinių produktų kiekių, kurie pagal Reglamento (EEB) Nr. 3034/80 nuostatas yra pripažįstami panaudotais produktų, kuriems taikoma stojimo kompensacinė suma, gamybai, stojimo kompensacinių sumų visumai.
Stojimo kompensacinės sumos neviršija kintamojo dydžio komponento, taikomo tokiems pat produktams, įvežant juos iš trečiųjų šalių į Devyneto bendriją.
Tačiau šioms prekėms:
ex 17.04 | Rachatlukumas, chalva |
19.03 | Makaronai, spageti ir panašūs produktai |
ex 21.07 | Maisto produktai, nenurodyti kitoje vietoje, kurių sudėtyje pridėta cukraus, pieno produktų, javų arba daugiausia iš javų sudarytų produktų |
stojimo kompensacinė suma negali būti didesnė kaip 60 % kintamojo dydžio komponento, taikomo importui iš trečiųjų šalių.
3. Tokiu būdu apskaičiuota stojimo kompensacinė suma yra prilyginama nuliui, kai ta suma yra mažesnė nei 1,5 ekiu už 100 kilogramų prekių.
4. Taikoma prekių įvežimo dieną galiojusi stojimo kompensacinė suma.
5 straipsnis
1. Kiekvienoje Bendrojo muito tarifo pozicijoje ir subpozicijoje klasifikuojamoms prekėms, kurioms taikomas Reglamentas (EEB) Nr. 3035/80:
- išskyrus subpozicijoje 35.02 A II a klasifikuojamus ovalbuminą ir laktalbuminą, eksportuojant prekes iš Devyneto bendrijos į Graikijos Respubliką, taikoma stojimo kompensacinė suma,
- eksportui iš Graikijos Respublikos į trečiąsias šalis taikoma stojimo kompensacinė suma.
2. Kiekviena šio straipsnio 1 dalyje nurodytų stojimo kompensacinių sumų yra nustatoma remiantis stojimo kompensacinėmis sumomis, numatytomis pagrindiniams žemės ūkio produktams ir pagal eksporto grąžinamųjų išmokų apskaičiavimo taisykles.
3. Taikoma prekių įvežimo dieną galiojusi stojimo kompensacinė suma.
6 straipsnis
1. Produktų, kuriems Bendrajame muitų tarife numatytas maksimalus mokestis, atžvilgiu Graikijos Respublika trečiosioms šalims taiko maksimalų mokestį, kurį sudaro:
a) dėl maksimalaus privalomojo mokėjimo nustatyto dydžio dalies - I priedo 2 skiltyje nurodyta norma, priderinta prie bendro maksimalaus lygio pagal Akto 31 straipsnyje nustatytas sąlygas. Pirmasis derinimo etapas prasideda 1981 m. sausio 1 d.;
b) dėl maksimalaus privalomojo mokėjimo kintamojo dydžio dalies atitinkamai - papildomas mokestis, numatytas Reglamento (EEB) Nr. 3033/80 8 straipsnio 2 dalyje, pakoreguotas stojimo kompensacine suma, atitinkančia cukraus arba miltų kiekį, kuriam taikomas papildomas mokestis.
2. Taikant Reglamento (EEB) Nr. 3033/80 8 straipsnio 1 dalį, prekėms, įvežamoms iš trečiųjų šalių į Graikijos Respubliką, Komisija laikotarpiui nuo 1981 m. sausio 1 d. iki sausio 31 d. ir toliau kiekvienam metų ketvirčiui, prasidedančiam vasario 1 d., gegužės 1d., rugpjūčio 1 d. ir lapkričio 1 d., nustato:
a) papildomų mokesčių sumas, kurias taikys Graikijos Respublika;
b) kainų skirtumą, nurodytą Reglamento (EEB) Nr. 3033/80 8 straipsnio 2 dalies a punkte.
7 straipsnis
Išsamios stojimo kompensacinių sumų taikymo produktų įvežimo arba išvežimo metu ir šių sumų mokėjimo taisyklės patvirtinamos Reglamento (EEB) Nr. 2727/75 26 straipsnyje arba atitinkamuose kitų reglamentų straipsniuose dėl bendro rinkos organizavimo nustatyta tvarka.
8 straipsnis
Šis reglamentas įsigalioja 1981 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1980 m. gruodžio 22 d.

Labels: 3
18
5
6